text: Skifter slidte P-automater
  16 maj 2013 kl. 15.51
  Kolding er igang med at skifte P-automater. Og mens det sker, er det gratis at stille bilen på de parkeringspladserne, hvor billet-automaterne skiftes.
  Kommunen har 21 P-automater, som er ved at være slidte.
  - Mange har oplevet, at det kunne være lidt besværligt at betale med kort i de gamle og lidt slidte P-automater. Somme tider har man måttet prøve flere gange for at få automaterne til at acceptere betalingskortet, forklarer Inge-Lise Brill Pedersen fra kommunens trafikafdeling.
  Derfor er der trukket sorte plastsække over de automater, som skal udskiftes
  - Når plasticsækkene er væk, og der er liv i de nye P-automater, så skal man naturligvis betale for parkeringen som normalt, siger Inge-Lise Brill Pedersen.
  De sidste nye P-automater ventes at være på plads på tirsdag.
  